**Αθήνα:** 16.04.2021

**ΑΝΑΚΟΙΝΩΣΗ**

Ευρωπαϊκή Ημέρα για τα Δικαιώματα των Ασθενών 2021

Η 18η Απριλίου είναι η Ευρωπαϊκή Ημέρα για τα Δικαιώματα των Ασθενών, από το 2007, όπως αποφάσισε το Ευρωκοινοβούλιο, και είναι αφιερωμένη στα δικαιώματα των ασθενών, όπως έχουν οριστεί στη Χάρτα Δικαιωμάτων των Ασθενών.

Η ΕΣΑμεΑ συντάσσεται με το EPF(European Patients Network), του οποίου είναι μέλος, υποστηρίζοντας τις συνεχείς προσπάθειες του Active Citizenship Network για τη θεσμοθέτηση της Ημέρας για τα Δικαιώματα των Ασθενών και της συνάντησης του Active Citizenship Network στις Βρυξέλλες στις 12 Μαΐου.

Ταυτόχρονα, αφιερώνει αυτή την Ευρωπαϊκή Ημέρα, όπως και τη φετινή Παγκόσμια Ημέρα Υγείας, στα χιλιάδες άτομα με χρόνιες παθήσεις που έχασαν τη ζωή τους στα ιδρύματα ανά τον κόσμο, ως πρώτα θύματα της πανδημίας COVID-19. Τα συστήματα υγείας επλήγησαν από τον ιό σε όλο τον πλανήτη, αλλά ο αντίκτυπός τους έπληξε περισσότερο τις κοινότητες που ήταν ήδη ευάλωτες: χώρες που βρίσκονται ήδη σε οικονομική κρίση ή πολεμικές διαμάχες, άτομα με χρόνιες παθήσεις και άτομα που διαβιούν σε ιδρύματα, εκτός κοινότητας. Αναμφίβολα η πανδημία ανέδειξε με τον σκληρότερο τρόπο τις διακρίσεις, τη φτώχεια και τους αποκλεισμούς που υφίστανται.

Η ΕΣΑμεΑ πάλεψε και συνεχίζει να αγωνίζεται για ένα σύστημα υγείας δίκαιο, που θα διασφαλίζει την καθολικότητα των υπηρεσιών υγείας, τα δικαιώματα των ληπτών τους και θα διέπεται από διαφάνεια και λογοδοσία.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |